Rockers Bersatu!!! Saksikan Trailer Rasmi ROCK 4: ROCKERS NEVER DAI
Primeworks Studios – Film telah melancarkan trailer rasmi Rock 4: Rockers Never Dai yang memberikan rakaman terbaru filem keempat francais Rock. Anda boleh saksikan trailer tersebut dibawah. Rock 4: Rockers Never Dai merupakan kesinambungan dari filem ketiga yang mana Dio yang terlibat dengan kemalangan sebelum ini telah koma untuk satu tempoh yang cukup lama. Apabila dia terjaga, dia menyedari dirinya berada pada zaman moden. Dia kemudian bergabung dengan beberapa pemuzik muda baru dan menubuhkan Rimba Bara 2 bagi meneruskan legasi kumpulan rock Rimba Bara. Karya terbaru Mamat Khalid ini menyaksikan Sharwani meneruskan wataknya sebagai Dio. Dia turut disertai pendatang baru francais Rock yang terdiri daripada Hazama Azmi, Adam John, Nazimi Fahmi, dan Bulan Terry. Rock 4: Rockers Never Dai akan menemui penonton pada 20 Februari 2020.